****La ungar vera ungar****

Rogaland SV vil la ungane få vera ungar, og jobba for å innføra kompetansemål på første trinn som legg auka vekt på leik og sosial kompetanse.

Tjue år med skulestart for seksåringar har ikkje vore nokon suksess. Det er ingenting som tyder på at elevane lærer meir av å ha gått eitt år meir på skulen. Samtidig ser me stadig urovekkande teikn på at elevar, og særleg gutar, går lei av ein teoritung og lite variert skulekvardag. Leiken, superkrafta til seksåringane, må få større plass i skulen.

Læring må skje på ungane sine premiss. SV ser inga motsetning mellom leik og læring for dei yngste. Framfor å pressa ungane inn i den "skulske" måten å læra på før dei er modne for det, bør dei få utforska og læra i sitt eige tempo.

*Vedtatt av årsmøtet i Rogaland SV 16. -17. februar 2019.*